УПРАВНИ И НЕУПРАВНИ ГОВОР

**-програмирани материјал-**

 Oво је материјал помоћу кога ћеш самостално учити о управном и неуправном говору. Дате су информације (чланци), које ћеш пажљиво читати, а после ћеш покушати да одговориш на постављена питања (задатке). После сваког задатка налазе се тачна решења. Међутим, можеш их прочитати и упоредити кад напишеш твоје одговоре, јер пажљивим читањем учиш. Ако си тачно одговорио, значи да си научио нешто ново и пређи на другу информацију.

 Међутим, ако ниси тачно одговорио, врати се на исту информацију, поново је прочитај и покушај да даш тачан одговор. Тек тада иди на следећу информацију .

 Ако ти нешто није јасно, обрати се учитељу.

**УПРАВНИ И НЕУПРАВНИ ГОВОР**

1. **Информација**

 ДЕДА И УНУК

 Миша седи у дедином крилу, а деда га пита:

− Признај ми кога више волиш: маму или тату?

 − Не знам. Откуда могу да знам? − одговори збуњено

 Миша.

 Али деда и даље наваљује :

− Реци ми, нећу никоме да кажем!

− Не могу да ти кажем кад не знам!

Али деда не попушта. Кажи, па кажи!

Најзад Миша пристаде :

− Рећи ћу ти, али да ти прво мени кажеш.

− А шта то?

− Кога ти више волиш: Светлану или мене?

− Па . . . овај . . . како бих рекао . . . – збуњено муца

деда и обара поглед .

И то је било све. Глас га је издао, па је заћутао.

Ништа више није био кадар да одговори.

Тако му и треба кад Миши поставља оваква питања .

 Војислав Станојчић

 У тексту *Деда и унук* , запазио си да су дедине и Мишине **речи написане тачно онако како су их они изговорили**. То је управни говор. Обележава се знацима навода ( наводницима ) - ( „ “). У овом тексту је управни говор обележен **цртом (** − **)** . Она често у штампаном тексту замењује наводнике. Понегде ћеш уместо наводника или црте наићи на управни говор обележен овим знацима: >> << .

 Задаци :

1. Шта је управни говор?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Који знаци могу да замене наводнике у штампаном тексту ?
2. ЗАПАЛИО САМ МОРЕ

 Босоноги се, ипак, појавио. Био је прашњав и изгребан, што је само повећавало нашу радозналост.

 „Где си ?“ , упитао га је брат усхићено, „ми се спремамо на море, а тебе нема“.

 „Не вреди, децо, да идете на море. Запалио сам га“.

 „Како запалио!“ , запрепастио се брат. „Како си га запалио?“

 „Тако. Није ми се свидело, па сам га запалио“.

 Ово је одломак из приче *Босоноги и небо*. Препиши текст **Запалио сам море,** али уместо наводника стављај црте.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Решења:

1. Управни говор су туђе речи написане тачно онако како их је неко изговорио.

2. У штампаном тексту наводнике може да замени црта ( − ) или ови знаци: << >>.

3. ЗАПАЛИО САМ МОРЕ

 Босоноги се, ипак, појавио. Био је прашњав и изгребан, што је само повећавало нашу радозналост.

 − Где си? − упитао га је брат усхићено − ми се спремамо на море, а тебе нема.

 − Не вреди, децо, да идете на море. Запалио сам га.

 − Како запалио! − запрепастио се брат. − Како си га запалио?

 − Тако. Није ми се свидело, па сам га запалио.

1. **Информација**

 У тексту *Босоноги и небо,* разговор воде две особе, пишчев брат и Босоноги. Разговор између две особе назива се **дијалог.** Речи саговорника су у управном говору, па се обележавају наводницима. У дужим дијалозима повремено се изостављају пишчеве речи јер се по смислу саговорничких исказа и њиховом наизменичном ређању лако препознаје ко шта казује.

 Свуда где се људи састају и разговарају има дијалога. Чују се у кући, продавници, школи, на улици, игралишту, емитују се преко радија и телевизије.

Задаци :

1. Допуни :

Разговор између две особе назива се \_\_\_\_\_\_\_\_\_\_\_\_\_\_\_\_

 2. Где све има дијалога? (Наведи бар три примера.)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Позвао си друга/другарицу телефоном . . . Напиши краћи дијалог! Не заборави на управни говор и његово правилно писање!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Решења:

1. дијалог
2. У пошти, фабрици, позоришту, на тргу, у библиотеци ...

3. „Хало!“

 „Хало!“

 „Добар дан! Маја је крај телефона, да ли је Сара код куће?“

 „Жао ми је, Сара је код баке. Биће код куће око 19h. Да ли је потребно нешто да јој пренесем?“

 „Нe, хвала, назваћу је касније. До виђења!“

 „До виђења, Саро!“

**3. Информација**

Управни говор можемо писати на три начина, тј. постоје три модела писања управног говора.

**I МОДЕЛ**

Мира је саопштила: „Сутра не идемо у школу!“

ПИШЧЕВЕ РЕЧИ УПРАВНИ ГОВОР

Прво су написане пишчеве речи, а затим управни говор

Графички бисмо то представили овако \_\_\_\_\_\_\_\_\_\_\_: „\_\_\_\_\_\_\_\_\_\_\_\_\_\_\_\_“.

II **МОДЕЛ**

„Сутра не идемо у школу!“, саопштила је Мира.

 УПРАВНИ ГОВОР ПИШЧЕВЕ РЕЧИ

Код другог модела пишчеве речи се налазе иза управног говора

Графички бисмо то представили овако „\_\_\_\_\_\_\_\_\_\_\_\_\_\_\_\_“, \_\_\_\_\_\_\_\_\_\_\_ .

III **МОДЕЛ**

„Сутра“, саопштила је Мира, „не идемо у школу!“

Пишчеве речи су у средини, уметнуте између два дела реченице коју наводимо.

Графички бисмо то представили овако „\_\_\_\_\_\_\_\_\_\_\_\_\_\_\_“, \_\_\_\_\_\_\_\_\_\_\_, „\_\_\_\_\_\_\_\_\_\_\_\_“.

Задаци :

1. Заокружи тачан одговор :

Колико модела управног говора разликујемо?

 а) један б) два в) три г) четири

1. Повежи стрелицом реченице и моделе управног говора:

 „Хајде да идемо на утакмицу “, рече тата. III

 Taтa рeче: ,, Хајде да идемо на утакмицу “. I

 „Хajдe“, рече тата, ,,да идемо на утакмицу “. II

1. Дату реченицу напиши у управном говору у сва три модела:

 Вељко је рекао да је прочитао занимљиву књигу.

 I \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 II \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 III \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У слeдeћем тексту изостављени су знаци навода (наводници), неке тачке, запете (зарези) и други знаци. Пажљиво прочитај текст и додај све знаке који недостају :

 СНАЛАЖЉИВОСТ

 Учитељица упита Мићу Зашто ниси донео домаћи задатак?

 Разболела ми се свеска одговори он.

 А што си јутрос закаснио у школу?

 Закаснио сам рече Мића, јер сам морао свеску хитно да одведем лекару.

Решења:

1. а) један б) два три г) четири
2. „Хајде да идемо на утакмицу “, рече тата. III

 Taтa рeче: ,, Хајде да идемо на утакмицу “. I

 „Хajдe“, рече тата, ,,да идемо на утакмицу “. II

3. I Вељко је рекао: „Прочитао сам занимљиву књигу“.

 II „Прочитао сам занимљиву књигу“, рекао је Вељко.

 III „Прочитао сам“, рекао је Вељко, „занимљиву књигу“.

4. Учитељица упита Мићу: „Зашто ниси донео домаћи задатак?“

 „Разболела ми се свеска“, одговори он.

 „А што си јутрос закаснио у школу?“

 „Закаснио сам“, рече Мића, „јер сам морао свеску хитно да одведем лекару“.

**4. Информација**

1.Анђела је рекла: „Ја ћу обрисати таблу “.

 У овој реченици Анђелине речи су наведене тачно (дословно) онако како их је изговорила .

 Њене речи могу се саопштавати и у нешто *измењеном* облику :

 да ће обрисати таблу .

 2. Анђела је рекла како ће обрисати таблу .

 да ће ОНА обрисати таблу.

 Упоредимо ова два начина казивања. Речи које су сишле са Анђелиних усана су „Ја ћу обрисати таблу“. Анђела их је казала *непосредно*  и из своје перспективе.

 Реченице из другог примера није изговорила Анђела. У њима је задржан смисао Анђелиних речи, али не и њихов облик. Ту су Анђелине речи *посредно* казане, препричао их је неко други, па су самим тим и нешто измењене .

 Када се нечије речи казују *посредно* (индиректно) и у нешто измењеном облику, онда је то **неуправни говор** .

Задаци :

1. Шта је неуправни говор ?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Наведи један пример неуправног говора .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Решења:

1. Неуправни говор је када се нечије речи казују посредно (индиректно) и у нешто измењеном облику .

2. Мама је рекла да ће ме водити у град .

1. **Информација**
	1. Марко је рекао : „**Ја** ћу отићи у продавницу“.
	2. Марко је рекао да ће **он** отићи у продавницу .

1. Мина је рекла : „**Ја** ћу опрати судове “.

2. Мина је рекла да ће **она** опрати судове .

1. Дете из комшилука је рекло : „**Ја** ћу Вам донети цвеће“.

2. Дете из комшилука је рекло да ће ми **оно** донети цвеће.

 У реченицама под редним бројем 1 (управном говору) Марко, Мина и дете из комшилука су говорници и свако од њих за себе каже ЈА .

 У реченицама под редним бројем 2 (неуправном говору) Марко, Мина и дете из комшилука нису више говорници, већ је свако од њих предмет говорења. На сваког од њих не упућује више реч ЈА већ ОН, ОНА или ОНО .

Задаци :

1. Заокружи слово испред тачног одговора :

 У неуправном говору имамо :

 а) говорника б) предмет говорења

2. Допуни:

 У неуправном говору речи које могу да упућују на предмет говорења су \_\_\_\_\_\_\_\_\_\_\_\_\_\_ уместо речи \_\_\_\_\_\_ која је у управном говору.

3. Наведи један пример у коме ћемо имати предмет говорења .

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Решења:

1. б) предмет говорења

2. он, она или оно уместо речи ја

3. Бака је рекла да ће она направити колаче.

**5. Информација**

 1. Стефан је рекао**: „**Ја ћу купити новине**“**.

 2. Стефан је рекао **да** ће он купити новине .

 Примећујеш да у управном говору постоје знаци којих у неуправном нема, то су две тачке ( **:** ) и наводници ( **„ “** ), а у неуправном говору имамо реч **да** које у управном нема .

Задаци :

1. Допуни:

 Две тачке ( : ) и наводнике ( „ “ ) не користимо у \_\_\_\_\_\_\_\_\_\_\_\_\_\_\_\_\_\_ говору .

2. Дату реченицу из управног претвори у неуправни говор .

 Теодора је казала: „Данас идем на јахање“.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Решења:

1. неуправном

2. Теодора је казала дa данас ида на јахање .

**6. Информација**

 Милица је питала брата: „Када ћеш ми донети књигу?“

 Милица је питала брата када ће јој донети књигу .

 Запажаш да када упитну реченицу из управног претворимо у неуправни говор, не стављамо знак питања (?) на крају реченице у неуправном говору .

Задаци :

1. У следећим реченицама додај знаке који недостају тако да буду исправно написане .

 Тренер је питао играче Када ћете да заиграте боље

 Тренер је питао играче када ће да заиграју боље

2. Наведи пример управног говора у коме ћеш имати упитну реченицу, а затим је претвори у неуправни .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Решења:

1. Тренер је питао играче: „Када ћете да заиграте боље?“

 Тренер је питао играче када ће да заиграју боље .

2. Директор је питао: „Код кога имате час?“

 Директор је питао код кога имамо час .

**7. Информација**

 Наставник је заповедио: „Обриши таблу!“

 Наставник је заповедио да обришем таблу .

 Када узвичну реченицу из упавног претворимо у неуправни говор, у неуправном говору не стављамо узвичник (!) .

Задаци :

1. Дату реченицу из управног говора претвори у неуправни.

 Вук је узвикнуо: „Пази, иде ауто!“

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Наведи пример управног говора у коме ћеш имати узвичну раченицу, а затим је претвори у неуправни говор .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Решења:

1. Вук је узвикнуо да пазим јер је наишао ауто .

2. Они су викали: „Победили смо!“

 Они су викали да су победили .